CELEX: 22006D0024
Language: el
Date: 2006-03-10 00:00:00
Title: Απόφαση της Μικτής Επιτροπής του ΕΟΧ αριθ. 24/2005, της  10ης Μαρτίου 2006 , για την τροποποίηση του παραρτήματος ΙΙ (Τεχνικοί κανόνες, πρότυπα, δοκιμές και πιστοποίηση) της συμφωνίας ΕΟΧ

1.6.2006   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 147/37
            
         
      ΑΠΌΦΑΣΗ ΤΗΣ ΜΙΚΤΉΣ ΕΠΙΤΡΟΠΉΣ ΤΟΥ ΕΟΧ
   αριθ. 24/2005
   της 10ης Μαρτίου 2006
   για την τροποποίηση του παραρτήματος ΙΙ (Τεχνικοί κανόνες, πρότυπα, δοκιμές και πιστοποίηση) της συμφωνίας ΕΟΧ
   Η ΜΙΚΤΗ ΕΠΙΤΡΟΠΗ ΤΟΥ ΕΟΧ,
   Έχοντας υπόψη τη συμφωνία για τον Ευρωπαϊκό Οικονομικό Χώρο, μετά την τροποποίησή της με το πρωτόκολλο προσαρμογής της συμφωνίας για τον Ευρωπαϊκό Οικονομικό Χώρο, εφεξής «η συμφωνία», και ιδίως το άρθρο 98,
   Εκτιμώντας τα ακόλουθα:
   
               (1)
            
            
               Το παράρτημα II της συμφωνίας τροποποιήθηκε με την απόφαση αριθ. 4/2006 της Μικτής Επιτροπής του ΕΟΧ, της 27ης Ιανουαρίου 2006 (1).
            
         
               (2)
            
            
               Πρέπει να ενσωματωθεί στη συμφωνία ο κανονισμός (ΕΚ) αριθ. 1148/2005 της Επιτροπής, της 15ης Ιουλίου 2005, για τροποποίηση του παραρτήματος Ι του κανονισμού (ΕΟΚ) αριθ. 2377/90 του Συμβουλίου για τη θέσπιση κοινοτικής διαδικασίας για τον καθορισμό ανώτατων ορίων καταλοίπων κτηνιατρικών φαρμάκων στα τρόφιμα ζωικής προέλευσης, όσον αφορά την ουσία penethamate (2).
            
         
               (3)
            
            
               Πρέπει να ενσωματωθεί στη συμφωνία ο κανονισμός (ΕΚ) αριθ. 1299/2005 της Επιτροπής, της 8ης Αυγούστου 2005, για την τροποποίηση των παραρτημάτων Ι και ΙΙΙ του κανονισμού (ΕΟΚ) αριθ. 2377/90 του Συμβουλίου για τη θέσπιση κοινοτικής διαδικασίας για τον καθορισμό ανώτατων ορίων καταλοίπων κτηνιατρικών φαρμάκων στα τρόφιμα ζωικής προέλευσης, όσον αφορά τις ουσίες φαινοξυμεθυλοπενικιλλίνη, φωξίμη, νοργεστομέτη και θειαμφαινικόλη (3).
            
         
               (4)
            
            
               Πρέπει να ενσωματωθεί στη συμφωνία ο κανονισμός (ΕΚ) αριθ. 1356/2005 της Επιτροπής, της 18ης Αυγούστου 2005, για την τροποποίηση του παραρτήματος Ι του κανονισμού (ΕΟΚ) αριθ. 2377/90 του Συμβουλίου για τη θέσπιση κοινοτικής διαδικασίας για τον καθορισμό ανώτατων ορίων καταλοίπων κτηνιατρικών φαρμάκων στα τρόφιμα ζωικής προέλευσης, όσον αφορά τις ουσίες οξολονικό οξύ και μοραντέλη (4),
            
         ΑΠΟΦΑΣΙΖΕΙ:
   Άρθρο 1
   Στο σημείο 14 [Κανονισμός (ΕΟΚ) αριθ. 2377/90 του Συμβουλίου] του κεφαλαίου ΧΙΙΙ του παραρτήματος ΙΙ της συμφωνίας, προστίθενται οι ακόλουθες περιπτώσεις:
   
               «—
            
            
               
                  32005 R 1148: Κανονισμός (ΕΚ) αριθ. 1148/2005 της Επιτροπής, της 15ης Ιουλίου 2005 (ΕΕ L 185 της16.7.2005, σ. 20),
            
         
               —
            
            
               
                  32005 R 1299: Κανονισμός (ΕΚ) αριθ. 1299/2005 της Επιτροπής, της 8ης Αυγούστου 2005 (EE L 206 της 9.8.2005, σ. 4),
            
         
               —
            
            
               
                  32005 R 1356: Κανονισμός (ΕΚ) αριθ. 1356/2005 της Επιτροπής, της 18ης Αυγούστου 2005 (ΕΕ L 214 της 19.8.2005, σ. 3).»
            
         Άρθρο 2
   Τα κείμενα των κανονισμών (ΕΚ) αριθ. 1148/2005, (ΕΚ) αριθ. 1299/2005 και (ΕΚ) αριθ. 1356/2005 στην ισλανδική και νορβηγική γλώσσα, τα οποία δημοσιεύονται στο συμπλήρωμα για τον ΕΟΧ της Επίσημης Εφημερίδας της Ευρωπαϊκής Ένωσης, είναι αυθεντικά.
   Άρθρο 3
   Η παρούσα απόφαση τίθεται σε ισχύ στις 11 Μαρτίου 2006, υπό την προϋπόθεση ότι έχουν πραγματοποιηθεί προς τη Μικτή Επιτροπή του ΕΟΧ όλες οι κοινοποιήσεις που προβλέπονται στο άρθρο 103 παράγραφος 1 της συμφωνίας (5).
   Άρθρο 4
   Η παρούσα απόφαση δημοσιεύεται στο τμήμα για τον ΕΟΧ και στο συμπλήρωμα για τον ΕΟΧ της Επίσημης Εφημερίδας της Ευρωπαϊκής Ένωσης.
   
      Βρυξέλλες, 10 Μαρτίου 2006.
      
         
            Για τη Μικτή Επιτροπή του ΕΟΧ
         
         
            Ο Πρόεδρος
         
         R. WRIGHT
         
      
   
   
      (1)  ΕΕ L 92, 30.3.2006, σ. 23.
   
      (2)  ΕΕ L 185, 16.7.2005, σ. 20.
   
      (3)  ΕΕ L 206, 9.8.2005, σ. 4.
   
      (4)  ΕΕ L 214, 19.8.2005, σ. 3.
   
      (5)  Δεν έχουν αναφερθεί συνταγματικές απαιτήσεις.